rejauldu/bengali-wikipedia huggingface dataset:
এতিয়েন-লুই মাল্যুস (, ২৩শে জুলাই, ১৭৭৫ – ২৩শে ফেব্রুয়ারি, ১৮১২) একজন ফরাসি সামরিক কর্মকর্তা, প্রকৌশলী, পদার্থবিজ্ঞানী ও গণিতবিদ ছিলেন।  মাল্যুস ফ্রান্সের রাজধানী প্যারিসে জন্মগ্রহণ করেন। তিনি ১৭৯৮ থেকে ১৮০১ পর্যন্ত সামরিক অধিনায়ক নাপোলেওঁ-র নেতৃত্বে মিশর অভিযানে অংশ নেন। তিনি আঁস্তিত্যু দেজিপ্ত নামক গবেষণা প্রতিষ্ঠানের গণিত বিভাগের সদস্য ছিলেন। ১৮১০ সালে তিনি ফ্রান্সের আকাদেমি দে সিয়ঁস (বিজ্ঞান অ্যাকাডেমি)-এর সদস্যপদ লাভ করেন। ঐ বছর লন্ডনের রাজকীয় সমিতি তাঁকে রামফোর্ড পদকে ভূষিত করে।  মাল্যুসের গাণিতিক কর্মকাণ্ডের প্রায় পুরোটাই আলোর গবেষণার সাথে সম্পর্কিত। তিনি রশ্মিব্যবস্থা নামক জ্যামিতিক ব্যবস্থা অধ্যয়ন করেন, যা ইউলিউস প্ল্যুকারের রেখা জ্যামিতির সাথে ঘনিষ্ঠভাবে সম্পর্কিত ছিল। তিনি ক্রিস্টিয়ান হয়গেন্সের আলোক সম্পর্কিত তত্ত্বগুলি যাচাই করার জন্য পরীক্ষা সম্পাদন করেন এবং তত্ত্বটিকে পুনরায় বিশ্লেষণী রূপে রচনা করেন। ১৮০৯ সালে তিনি প্রতিফলনের মাধ্যমে আলোকের মেরুকরণ সংক্রান্ত আবিষ্কারটি প্রকাশ করেন এবং ১৮১০ সালে স্ফটিক বা কেলাসে আলোর দ্বৈত প্রতিসরণ সংক্রান্ত তত্ত্বটি প্রদান করেন।  মাল্যুস তাঁর আবিষ্কৃত প্রতিফলনের মেরুকরণ কোণটির সাথে প্রতিফলনকারী পদার্থের প্রতিসরাংকের মধ্যকার সম্পর্ক শনাক্ত করতে চেষ্টা করেছিলেন। যদিও তিনি পানি বা জলের জন্য এই সম্পর্কটি সঠিকভাবে নির্ণয় করতে সক্ষম হয়েছিলেন, কিন্তু কাচের জন্য তা করতে সক্ষম হননি। এর কারণ তাঁর সময়ে কাচের মান তেমন উন্নত ছিল না; বেশির ভাগ কাচের পৃষ্ঠতলের প্রতিসরাংক এবং কাচের অভ্যন্তরভাগের প্রতিসরাংকের মধ্যে ভিন্নতা ছিল। শেষ পর্যন্ত ১৮১৫ সালে এসে স্যার ডেভিড ব্রিউস্টার উচ্চমানের কাচ নিয়ে পরীক্ষা চালানোর সুযোগ পান এবং উপর্যুক্ত সম্পর্কটিকে সঠিকভাবে সূত্রায়ন করেন, যার নাম দেওয়া হয়েছে ব্রিউস্টারের সূত্র। এই সূত্রটিকে পরবর্তী আরেকজন ফরাসি পদার্থবিজ্ঞানী ওগ্যুস্তাঁ-জঁ ফ্রেনেল তাঁর ফ্রেনেল সমীকরণগুলির একটি বিশেষ ক্ষেত্র হিসেবে তাত্ত্বিকভাবে ব্যাখ্যা করেন।  মাল্যুস সম্ভবত সবচেয়ে বেশি স্মরণীয় মাল্যুসের সূত্রের কারণে। কোনও মেরুকারককে যখন কোনও আপতিত রশ্মিপটির পথে স্থাপন করা হয়, তখন যে তীব্রতা লব্ধ হয়, সেটিকে এই সূত্রটির মাধ্যমে নির্ণয় করা যায়। ফ্রান্সের প্যারিসের আইফেল টাওয়ার বুরূজের উপরে যে ৭২ জন বিখ্যাত ফরাসি ব্যক্তির নাম খোদাই করা আছে, মাল্যুসের নামও তাদের মধ্যে একটি।   তথ্যসূত্র   বিষয়শ্রেণী:১৭৭৫-এ জন্ম বিষয়শ্রেণী:১৮১২-এ মৃত্যু বিষয়শ্রেণী:ফরাসি গণিতবিদ বিষয়শ্রেণী:ফরাসি পদার্থবিজ্ঞানী বিষয়শ্রেণী:ফরাসি বিজ্ঞান একাডেমির সদস্য
গোমতী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড (পাউবো) কর্তৃক গোমতী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৪।  উৎপত্তি ও প্রবাহ thumb|250px|গোমতী নদীর মনোরম দৃশ্য গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চলের (ডুম্বুর) ডুমুর নামক স্থানে উৎপন্ন হয়ে পার্বত্যভূমির মধ্য দিয়ে সর্পিল পথ প্রায় ১৫০ কিলোমিটার অতিক্রম করে কুমিল্লা আদর্শ সদর উপজেলার বিবির বাজার স্থলবন্দরের কাছ দিয়ে বাংলাদেশে প্রবেশ করেছে। তারপর এটি আঁকাবাঁকা প্রবাহপথে কুমিল্লার বুড়িচং, ব্রাহ্মণপাড়া, মুরাদনগর, তিতাস উপজেলাসমূহ অতিক্রম করে সবশেষে দাউদকান্দিতে গিয়ে মেঘনা নদীতে মিলিত হয়েছে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৮৭-১৮৯।  উপনদী এবং শাখানদী গোমতীর প্রধান শাখানদী হলোঃ বুড়ি। আর আর্সি-নালিয়া হলো গোমতীর একমাত্র প্রশাখা নদী।  এর কোনো উপনদী নেই।   অন্যান্য তথ্য গোমতি নদীটি তীব্র খরস্রোতা। কুমিল্লায় এর প্রবাহমাত্রা ১০০ থেকে ২০,০০০ কিউসেক পর্যন্ত উঠানামা করে।  চিত্র   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:বাংলাদেশের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:ত্রিপুরার নদী বিষয়শ্রেণী:ভারতের নদী বিষয়শ্রেণী:আসামের নদী
চিন ইয়াং (, ; জন্ম: ১৬ মে ১৯৯৪) হলেন একজন চীনা ফিগার স্কেটার। তিনি আন্তর্জাতিক প্রতিযোগিতার মঞ্চে ফেং ছেংয়ের সাথে জুটি হিসেবে ফিগার স্কেটিংয়ের পেয়ার স্কেটিং বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  ২০০০ সালে ফিগার স্কেটিংয়ে অভিষেক করা ইয়াং চীনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০১২ শীতকালীন যুব অলিম্পিকে স্বর্ণ পদক জয়লাভ করেছেন।  প্রারম্ভিক জীবন চিন ইয়াং ১৯৯৪ সালের ১৬ই মে তারিখে চীনের হারপিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ইয়াং চীনের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি ফেং ছেংয়ের সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। ইয়াং সর্বমোট ২১৪.৮৪ পয়েন্ট নিয়ে সম্মিলিত অবস্থানে পঞ্চম স্থান অধিকার করেছিলেন; যেখানে শর্ট প্রোগ্রামে তারা ৭৬.১০ পয়েন্ট নিয়ে পঞ্চম এবং ফ্রি স্কেটিংয়ে ১৩৮.৭৪ পয়েন্ট পেয়ে ষষ্ঠ অবস্থানে ছিলেন।  তিনি চিন পোইয়াং, শু ই, সুই ওয়েনচিং, হান ছুং, ফেং ছেং, ওয়াং শিউয়ে এবং লিউ শিনিউয়ের সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৫০ পয়েন্ট অর্জন করে সার্বিকভাবে পঞ্চম স্থান অধিকার করেছিলেন। শর্ট প্রোগ্রাম/রিদম ডান্সে ২২ পয়েন্ট স্কোর করেছিলেন এবং ফ্রি স্কেটস/ডান্সে ২৮ পয়েন্ট অর্জন করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা পুরুষ পেয়ার স্কেটার বিষয়শ্রেণী:চীনের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
মৃত্যুঞ্জয় প্রসাদ গুহ (২৬ আগস্ট ১৯১৯ - ২৬ জুন ২০১২) ছিলেন একজন ভারতীয় পণ্ডিত, শিক্ষাবিদ। তিনি তার লেখা আকাশ ও পৃথিবী গ্রন্থের জন্য পরিচিত লাভ করেন। যার জন্য তিনি ১৯৬৪  সালে রবীন্দ্র পুরস্কার পেয়েছিলেন।  শৈশবকাল ও পড়ালেখা মৃত্যুঞ্জয় তৎকালীন ভারতের ময়মনসিংহে (অধুনা বাংলাদেশ) এক বাঙালি হিন্দু পরিবারে জন্মগ্রহণ করেছিলেন।  তিনি রাজশাহী কলেজ থেকে মাধ্যমিক ও আনুষ্ঠানিক শিক্ষা সমাপ্ত করেন (১৯৩৪-১৯৩৮)। পরে তিনি প্রেসিডেন্সি কলেজ ও কলকাতা বিশ্ববিদ্যালয় থেকে রসায়নে স্নাতকোত্তর অর্জন করেন (১৯৩৮-৪০)।  উল্লেখযোগ্য লেখা  বিজনানের বিচিত্রা বার্তা, যার জন্য ভারতের সরকার থেকে ইউনেস্কোর পুরস্কার পেয়েছিলেন ১৯৬৯ সালে।  সাগর প্রাণিদের কথা   আকাশ ও পৃথিবী     সোনার বাংলা তোমায় ভালবাসি   স্তন্যপায়ী প্রণীদের কথা    আলোর ঝর্ণা    অপরূপ রূপকথা    দেশ বিদেশের রূপকথা এবং উপকথা   চলো যাই চন্দ্র দেশে      জীবের ক্রামবিকাশ    পেট্রোলিয়াম  অন দ্য কনস্টিটিউসন অফ সাম অক্মাইড অফ শৌলপূর (ইংরেজি)   পুরস্কার ও সম্মাননা  বিএসসি (সম্মান) রসায়ন, রাজশাহী কলেজ, ১৯৩৮  এম.এসসি (প্রথম শ্রেণি) তৃতীয় স্থান, কলকাতা বিশ্ববিদ্যালয়, ১৯৪০  কানিংহাম স্মৃতি পুরস্কার, প্রেসিডেন্সি কলেজ, কলকাতা ১৯৪০   গ্রিফিথ স্মৃতি পুরস্কার, কলকাতা বিশ্ববিদ্যালয়, ১৯৫২  পিএইচডি, কলকাতা বিশ্ববিদ্যালয়, ১৯৫৫  রবীন্দ্র পুরস্কার,  পশ্চিমবঙ্গ সরকার , ১৯৬৪  বিজননার বিচিত্রা বার্তা পাণ্ডুলিপির জন্য বাংলা ভাষায় ইউনেস্কোর পুরস্কার, ১৯৬৯  শিশু সাহিত্য রাষ্ট্রীয় পুরস্কার, ১৯৭০  ইলা চন্দ স্মৃতি পুরস্কার (বঙ্গিয়া বিজনন পরিষদ)  কিশোর জ্ঞান বিজ্ঞান পুরস্কার, ১৯৯৩  টি.এম. দাশ ফাউন্ডেশন পুরস্কার, ২০০২  তথ্যসূত্র  বিষয়শ্রেণী:১৯১৯-এ জন্ম বিষয়শ্রেণী:২০১২-এ মৃত্যু বিষয়শ্রেণী:ভারতীয় শিক্ষাবিদ বিষয়শ্রেণী:ভারতীয় লেখক বিষয়শ্রেণী:রবীন্দ্র পুরস্কার বিজয়ী বিষয়শ্রেণী:কলকাতা বিশ্ববিদ্যালয় বিষয়শ্রেণী:বাঙালি লেখক বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের লেখক
আহমেদ-ই হানী (কুর্দি: ئەحمەدێ خانی; ১৬৫০ – ১৭০৭), একজন কুর্দি বুদ্ধিজীবী, পণ্ডিত, মরমি এবং কবি ছিলেন যিনি কুর্দি জাতীয়তাবাদের প্রবক্তা হিসেবে বিবেচিত হন। তিনি ১৬৫০ সালে হাক্কারি অঞ্চলে জন্মগ্রহণ করেন এবং ১৭০৭ সালে বায়াজিদে মারা যান।  খানি একজন কুর্দি কবি, দার্শনিক এবং ধর্মতত্ত্ববিদ ছিলেন। তিনি ১৭শ শতাব্দীতে বসবাস করতেন এবং কুর্দি সাহিত্যের অন্যতম গুরুত্বপূর্ণ ব্যক্তিত্ব হিসেবে বিবেচিত হন। তাঁর সবচেয়ে বিখ্যাত রচনা হল মেম ও জিন, যা একটি প্রেমের গল্প যা কুর্দি সংস্কৃতিতে একটি প্রতীকী রূপ হয়ে উঠেছে। সংযোগ=https://en.wikipedia.org/wiki/File:Ehmed_Xani_t%C3%BCrbe.jpg|থাম্ব|265x265পিক্সেল|আহমদ খানি বায়েজিদের সমাধি   জীবনী  হানি ১৬৫০ সালে হাক্কারির কাছে খান গ্রামে জন্মগ্রহণ করেন এবং তাকে বায়েজিদের এহমেদে জিয়ানি তুরবে সমাহিত করা হয়।  বিষয়শ্রেণী:১৬৫০-এ জন্ম বিষয়শ্রেণী:১৭০৭-এ মৃত্যু বিষয়শ্রেণী:কুর্দি জাতীয়তাবাদী বিষয়শ্রেণী:কুর্দি কবি বিষয়শ্রেণী:কুর্দি পণ্ডিত বিষয়শ্রেণী:কুর্দি ইতিহাসবিদ বিষয়শ্রেণী:কুর্দি দার্শনিক বিষয়শ্রেণী:কুর্দি বিজ্ঞানী বিষয়শ্রেণী:অভিধান লেখক
ভোলা উত্তর-১ গ্যাসক্ষেত্র বাংলাদেশের ভোলায় অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।   অবস্থান  ভোলা উত্তর-১ গ্যাসক্ষেত্রের অবস্থান বরিশাল বিভাগের ভোলা জেলার ভেদুরিয়ায়। এটি শাহবাজপুর গ্যাসক্ষেত্র থেকে ৩৭ কি.মি. দূরে অবস্থিত।   আবিষ্কার    আরও দেখুন   বাংলাদেশের প্রাকৃতিক গ্যাসক্ষেত্রের তালিকা।   তথ্যসূত্র    বহিঃসংযোগ   বিষয়শ্রেণী:২০১৮-এ বাংলাদেশে প্রতিষ্ঠিত বিষয়শ্রেণী:বাংলাদেশের প্রাকৃতিক গ্যাসক্ষেত্র বিষয়শ্রেণী:বরিশালের অর্থনীতি বিষয়শ্রেণী:ভোলা জেলা বিষয়শ্রেণী:ভোলা সদর উপজেলা
রেচেল এলিজাবেথ ব্রসনাহ্যান (জন্ম ১২ জুলাই ১৯৯০) হলেন একজন মার্কিন ও ব্রিটিশ অভিনেত্রী। তিনি প্রাইম ভিডিও'র হাস্যরসাত্মক ধারাবাহিক দ্য মার্ভেলাস মিসেস মেইজেল (২০১৭-বর্তমান)-এ উদীয়মান স্ট্যান্ড-আপ কৌতুকাভিনেত্রী মিরিয়াম "মিজ" মেইজেল চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি ২০১৮ সালে হাস্যরসাত্মক ধারাবাহিকে শ্রেষ্ঠ প্রধান অভিনেত্রী বিভাগে প্রাইমটাইম এমি পুরস্কার ও ২০১৮ ও ২০১৯ সালে টানা দুইবার শ্রেষ্ঠ সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার অর্জন করেন। এছাড়া তিনি নেটফ্লিক্সের রাজনৈতিক রোমহর্ষক ধারাবাহিক হাউজ অব কার্ডস (২০১৩-১৫)-এ অভিনয় করে একটি প্রাইমটাইম এমি পুরস্কারের মনোনয়ন লাভ করেন, এবং ডব্লিউজিএনের নাট্যধর্মী ধারাবাহিক ম্যানহাটন (২০১৪-১৫)-এ কেন্দ্রীয় চরিত্রে অভিনয় করেন।  ব্রসনাহ্যানের চলচ্চিত্রে অভিষেক ঘটে ভীতিপ্রদ চলচ্চিত্র দি আনবর্ন (২০০৯) দিয়ে এবং এরপর তিনি বিউটিফুল ক্রিয়েচার্স (২০১৩), লাউডার দ্যান বম্বস (২০১৫), দ্য ফাইনেস্ট আওয়ার্স (২০১৬) ও প্যাট্রিয়টস ডে (২০১৬) চলচ্চিত্রে অভিনয় করেন।   প্রারম্ভিক জীবন ব্রসনাহ্যান ১৯৯০ সালের ১২ই জুলাই উইসকনসিন অঙ্গরাজ্যের মিলওয়াউকি শহরে জন্মগ্রহণ করেন। তার মাতা ক্যারল এবং পিতা আর্ল ব্রসনাহ্যান শিশুতোষ প্রকাশনায় কাজ করতেন। তার মাতা ব্রিটিশ এবং তার পিতা মার্কিন ও আইরিশ বংশোদ্ভূত। চার বছর বয়স থেকে ব্রসনাহ্যান ইলিনয় অঙ্গরাজ্যের হাইল্যান্ড পার্কে বেড়ে ওঠেন। তার এক ছোট ভাই ও এক ছোট বোন রয়েছে। ব্রসনাহ্যানের ফুফু প্রয়াত ফ্যাশন ডিজাইনার কেট স্পেড (বিবাহপূর্ব ব্রসনাহ্যান)।  কর্মজীবন তিনি নেটফ্লিক্সের রাজনৈতিক রোমহর্ষক ধারাবাহিক হাউজ অব কার্ডস (২০১৩-১৫)-এ অভিনয় করে একটি প্রাইমটাইম এমি পুরস্কারের মনোনয়ন লাভ করেন এবং ডব্লিউজিএনের নাট্যধর্মী ধারাবাহিক ম্যানহাটন (২০১৪-১৫)-এ কেন্দ্রীয় চরিত্রে অভিনয় করেন।  ২০১৭ সাল থেকে তিনি অ্যামাজন প্রাইমের হাস্যরসাত্মক ধারাবাহিক দ্য মার্ভেলাস মিসেস মেইজেল-এর নাম চরিত্রে অভিনয় করছেন। এই চরিত্র সম্পর্কে ব্রসনাহ্যান বলেন যদিও তিনি ইহুদি নন, ইহুদি সংস্কৃতি সম্পর্কে তার পরিচিতি তাকে মিরিয়াম "মিজ" মেইজেল চরিত্রের জন্য প্রস্তুত হতে সাহায্য করেছে। চরিত্রটি ১৯৫০-এর দশকের এক ইহুদি গৃহবধূর, যিনি বিবাহবিচ্ছেদের পর স্ট্যান্ড-আপ কৌতুকাভিনেত্রী হিসেবে তার পেশা বেছে নেন। এই কাজের জন্য তিনি ২০১৮ সালে হাস্যরসাত্মক ধারাবাহিকে শ্রেষ্ঠ প্রধান অভিনেত্রী বিভাগে প্রাইমটাইম এমি পুরস্কার, ২০১৮ ও ২০১৯ সালে টানা দুইবার শ্রেষ্ঠ সঙ্গীতধর্মী বা হাস্যরসাত্মক টেলিভিশন ধারাবাহিক অভিনেত্রী বিভাগে গোল্ডেন গ্লোব পুরস্কার, ২০১৮ ও ২০১৯ সালে তিনটি স্ক্রিন অ্যাক্টরস গিল্ড পুরস্কার, এবং ২০১৭ ও ২০১৮ সালে দুটি ক্রিটিকস চয়েস টেলিভিশন পুরস্কার অর্জন করেন।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:ব্রিটিশ বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মিলওয়াউকির অভিনেত্রী বিষয়শ্রেণী:হাস্যরসাত্মক ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন কণ্ঠাভিনেত্রী বিষয়শ্রেণী:ইলিনয়ের অভিনেত্রী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - হাস্যরসাত্মক ধারাবাহিক) বিজয়ী
হৈমন্তীর ইতিকথা ২০২৪ সালের বিশ্বকবি রবীন্দ্রনাথ ঠাকুরের ছোটগল্প "হৈমন্তী" অবলম্বনে নির্মিত বাংলা ভাষার বাংলাদেশী পূর্ণদৈর্ঘ্য চলচ্চিত্র। এর চিত্রনাট্য লেখার সাথে পরিচালনা করেছেন মির্জা সাখাওয়াৎ হোসেন। প্রধান চরিত্রে অভিনয় করেন সাইফ খান, ঐশিকা ঐশি,  ঝুনা চৌধুরী ও রাশেদা চৌধুরী। যা ২০২৪ সালের ১৮ অক্টোবর প্রেক্ষাগৃহে মুক্তি পায়।   পটভূমি  হৈমন্তীর ইতিকথা চলচ্চিত্রের প্রেক্ষাপট হলো শত বছর আগের বাঙালি সমাজে মেয়েদের অবস্থান। পরিবারে তাদের সম্মান ও অবহেলা কি রূপ ছিল তারই একটা চিত্র খুঁজে পাওয়া যাবে।    অভিনয়শিল্পী   সাইফ খান - অপু  ঐশিকা ঐশি - হৈমন্তী  ঝুনা চৌধুরী - অপুর বাবা  রাশেদা চৌধুরী  - অপুর মা  খলিলুর রহমান কাদেরী - গৌরীশঙ্কর  মির্জা সাখাওয়াৎ হোসেন - বনমালী  মুনা আক্তার  আনিছুর রহমান  অরূপ কুন্ডু - বাদল  মো. আব্দুর রাজ্জাক  মোহাম্মদ আব্দুল হামিদ - গোপাল  সিনথিয়া লিজা  সিমন্তিনী চৌধুরী - (শিশু শিল্পী হিসেবে) নারানী   নির্মাণ  থাম্ব|চলচ্চিত্রের চিত্রগ্রহণের একটি দৃশ্য হৈমন্তীর ইতিকথা চলচ্চিত্রটি নির্মাণ করেন এসময়ের একজন খ্যাতিমান চলচ্চিত্র নির্মাতা মির্জা সাখাওয়াৎ হোসেন।   সঙ্গীত  'হৈমন্তীর ইতিকথা` চলচ্চিত্রে আবহ সংগীত পরিচালনা করেন অমিত চ্যাটার্জী সংগীতায়োজন করেন দীনবন্ধু দাশ। এই চলচ্চিত্রে বেশ কয়েকটি রবীন্দ্রসংগীত ব্যবহার করা হয়। যাতে কণ্ঠ দিয়েছেন রবীন্দ্রসংগীতশিল্পী অনিমা রায়, মামুন জাহিদ, শিমু দে ও জয়ন্ত আচার্য্য।   মুক্তি  চলচ্চিত্রটি ২০২৪ সালের ২৬শে জুলাই মুক্তি পাওয়ার কথা থাকলেও কোটা আন্দোলন এবং কারফিউয়ের কারণে মুক্তি সময় পরিবর্তন করা হয়। ১৮ অক্টোবর  বাংলাদেশের প্রেক্ষাগৃহে মুক্তি পায়।   তথ্যসূত্র    বহিঃসংযোগ        বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:রবীন্দ্রনাথ ঠাকুরের সৃষ্টিকর্ম অবলম্বনে চলচ্চিত্র বিষয়শ্রেণী:বাংলাদেশী নাট্য চলচ্চিত্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  --জয়ন্ত (আলাপ - অবদান) ১৫:৪৩, ১৯ জুন ২০২০ (ইউটিসি) অপরাধী (গান)   – (অপসারণের প্রস্তাবনা দেখুনলগ দেখুন) () উল্লেখযোগ্যতা (সঙ্গীত) মাণদণ্ডে উত্তীর্ণ নয়। উল্লেখযোগত্য প্রশ্নবিধ্য। ~মহীন (আলাপ) ১৯:৫৫, ১০ জুন ২০২০ (ইউটিসি)  উল্লেখযোগ্যতা (সঙ্গীত) অনুসারে May be notable লিখা আছে। অন্যান্য মানদন্ড এর কোন কিছুই পূরন করেনা। তাই আমার মতামত মুছে ফেলা হউক। --NahidHossain (আলাপ) ১৩:৫৬, ১৩ জুন ২০২০ (ইউটিসি) , নাহিদ ভাইয়ের সাথে একমত।- এফ আর শুভ(বার্তা দিন) ০৭:১৩, ১৪ জুন ২০২০ (ইউটিসি)  । ~ ♦MS_Sakib♦ (কিছু বলবেন?) ১২:৩২, ১৫ জুন ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আক শামসুদ্দিন (মুহাম্মদ শামসুদ্দিন বিন হামজা, ) (জন্ম. ১৩৮৯, দামেস্ক - মৃত্যু. ১৬ ফেব্রুয়ারি ১৪৫৯, গোনুক, বোলু) ছিলেন একজন উসমানীয় আলেম, কবি, সুফি এবং সুলতান দ্বিতীয় মুহাম্মদের বাল্যশিক্ষক ও উপদেষ্টা।A Part of the Eyoub (i.e., Uyüp) Cemetery, I, Constantinople, Turkey তার শিক্ষক শাইখ হাজি বাইরাম ওয়ালির সান্নিধ্য সমাপ্ত করার পর তিনি শামসিয়া-বাইরামিয়া সুফি তরিকা প্রবর্তন করেন। সুলতান দ্বিতীয় মুহাম্মাদকে কনস্টান্টিনোপল জয়ের জন্য শিশুকাল থেকে তিনি উৎসাহিত করেন। এছাড়াও তিনি আধ্যাত্মিক শক্তিবলে কনস্টান্টিনোপলে সাহাবি আবু আইয়ুব আনসারির কবর খুজে বের করায় ভূমিকা রেখেছিলেন।Murtaza Gürsoy: Meşhur Eyüp Sultan (The famous Ayyub Sultan), pp. 179-180Ibn Athir: Usudul Ghaba (Lions of the Jungle), v. 2, p. 90Al-Istiab, v. 1, p. 151 তাকে কনস্টান্টিনোপলের প্রকৃত বা আধ্যাত্মিক বিজয়ী (الفاتح المعنوي-আল ফাতিহ আল মানাভী) বলে অভিহিত করা হয়।https://ar.islamway.net/article/74777/عالم-يرتعش-منه-السلطان   চিকিৎসাবিজ্ঞান  ধর্মীয় বিষয়াদির পাশাপাশি তিনি চিকিৎসাবিজ্ঞান ও ঔষধবিজ্ঞানে পাণ্ডিত্যের জন্য বিখ্যাত ছিলেন। তিনি কোথায় এ বিষয়ে শিক্ষা অর্জন করেছিলেন তা নিয়ে বেশি সূত্র পাওয়া যায় না। তবে ওরিয়েন্টালিস্ট এলিয়াস জন উইলকিনসন গিব তার হিস্ট্রি অব অটোমান পোয়েট্রি নামক বইয়ে লিখেছেন যে আক শামসুদ্দিন তার শিক্ষক হাজি বাইরাম ওয়ালির কাছ থেকে এই জ্ঞান অর্জন করেছিলেন।Elias John Wilkinson Gibb: History of Ottoman Poetry. London, 1900-1909, v. 3, p. 138 তিনি মানসিক ও আধ্যাত্মিক ভারসাম্যহীনতার চিকিৎসায়ও পারদর্শী ছিলেন।Taşköprülüzâde: Şakayık-ı Nûmâniye, v. 1, p. 147.Nezihe Araz: Anadolu EvliyalarıNişancızâde Muhammed bin Ahmed: Mirat-ı Kâinat, p. 556Emir Hüseyin Enîsî: Menâkıb-ı Akşemseddin, p. 12İslam Ansiklopedisi, v. 1, p. 320   অণুজীবের উল্লেখ  অ্যান্থনি ভন লিউয়েনহুকের আবিষ্কারের দুই শতাব্দী পূর্বে আক শামসুদ্দিন তার মাদ্দাতুল হায়াত গ্রন্থে অণুজীবের উল্লেখ করেছেন:   আবু আইয়ুব আনসারির কবরের সন্ধান  ৮৫৭ হিজরিতে (১৪৫৩ খ্রিস্টাব্দ) কনস্টান্টিনোপল বিজয়ের পর শেখ আক শামসুদ্দিন আবু আইয়ুব আনসারির কবরের অবস্থান নির্ধারণ করে বলেছিলেন: "আমি এই জায়গায় আলো দেখতে পাচ্ছি, খুব সম্ভব তার কবর এখানে।" এরপর তিনি সেই জায়গায় কিছুক্ষণ ধ্যান করে বললেন, "আমার রুহ তার রুহের সাথে সাক্ষাত করেছে। তিনি এই বিজয়ের জন্য আমাকে অভিনন্দন জানিয়েছেন।" তিনি আরো বলেন: “আল্লাহর শোকর! যিনি আমাদেরকে কুফরের অন্ধকার থেকে রক্ষা করেছেন।” তারপর সুলতান ফাতিহ ঐ স্থানে একটি গম্বুজ নির্মাণের নির্দেশ দেন।   রচনাবলী  তুর্কী উসমানীয় ভাষায় তার রচিত কিতাবুত তিব্ব ও মাদ্দাতুল হায়াত গ্রন্থদ্বয় চিকিৎসাবিজ্ঞানে প্রসিদ্ধ।  এছাড়া আরবিতে লিখিত নিম্ন গ্রন্থাবলীও সুপ্রসিদ্ধ:   হাল্লিল মুশকিলাত  রিসালাতুন নুরিয়া  রিসালাতু ফি যিকরিল্লাহ  মাকামাতু আউলিয়া   মৃত্যু  তিনি ১৪৫৯ খ্রিস্টাব্দে কনস্টান্টিনোপল বিজয়ের ছয় বছর পরে কনস্টান্টিনোপল (ইস্তাম্বুল) থেকে প্রায় ১৭০ কিলোমিটার পূর্বে কৃষ্ণ সাগর অঞ্চলের বর্তমান বোলু প্রদেশে (তুর্কি: Bolu) অবস্থিত গোনিয়ুক (তুর্কি: Göynük) গ্রামে মৃত্যুবরণ করেন।   তথ্যসূত্র   বিষয়শ্রেণী:তুর্কি মুসলিম বিষয়শ্রেণী:মুসলিম পণ্ডিত বিষয়শ্রেণী:মুসলিম ধর্মতত্ত্ববিদ বিষয়শ্রেণী:উসমানীয় সুফি বিষয়শ্রেণী:তুর্কি সুফি বিষয়শ্রেণী:উসমানীয় সাম্রাজ্য বিষয়শ্রেণী:১৩৮৯-এ জন্ম বিষয়শ্রেণী:১৪৫৯-এ মৃত্যু বিষয়শ্রেণী:অণুজীববিজ্ঞান বিষয়শ্রেণী:আবু আইয়ুব আনসারি বিষয়শ্রেণী:১৫শ শতাব্দীর ইসলামের মুসলিম পণ্ডিত বিষয়শ্রেণী:সুন্নি সুফি বিষয়শ্রেণী:সুন্নি মুসলিম পণ্ডিত বিষয়শ্রেণী:উসমানীয় বিজ্ঞানী
সম্ভাব্য কপিরাইট সমস্যার তালিকা    এক সপ্তাহ বা আরো পূর্বের  নিচের নিবন্ধের তালিকাটি সম্ভবত সাত দিন বা আরো পূর্বের। এই মুহুর্তে, নিবন্ধগুলো কোনো প্রশাসক দ্বারা প্রক্রিয়াকৃত অবস্থায় থাকতে পারে (দেখুন WP:CPAA)। যখন একটি দিনের তালিকাগুলো পরিষ্কার হয়ে যাবে তখন সম্ভবত দিনটি তালিকা থেকে বাতিল হয়ে যাবে।  নতুন তালিকা নোটিশ:যদি এই অনুচ্ছেদের নিচের লিংকগুলো কাজ না করে, তাহলে সম্ভবত সেখানে অনেক অমীমাংসিত কপিরাইট সমস্যা রয়েছে, যদি যথেষ্ঠ ইস্যু বন্ধ হয়ে যায় তাহলে লিংক পুনরায় কাজ করবে। (সুতরাং সাহায্য করুন!) (উপরের নোটিশ per MER-C.) সতর্কতা!  এটা আরো নির্দেশ করে কিছু সমস্যা এই পাতায় নাও থাকতে পারে!!! নতুন তালিকাসমূহ এই পাতায় সরাসরি যুক্ত করবেন না তালিকায় নতুন ভুক্তি যুক্ত করতে দয়া করে [ আজকের অনুচ্ছেদে] যান। তালিকায় নতুন ভুক্তি যুক্ত করার পরামর্শ সম্ভবত পরামর্শ পাতায় থাকতে পারে। তালিকাভুক্ত নিবন্ধগুলোর মূল লেখককে সময় দেওয়ার জন্য ৭ দিন পূর্বে এগুলো পর্যবেক্ষণ বা অপসারণ নাও করা হতে পারে।  ফুটার উইকিপিডিয়ার বর্তমান তারিখ হল,  , । নতুন নিবন্ধের তালিকাগুলো উইকিপিডিয়া:কপিরাইট সমস্যা/  -এ তালিকাভুক্ত করুন। চিত্রগুলো সম্ভবত দ্রুত অপসারণ বা সম্ভাব্য মুক্ত নয় এমন ফাইল এর মাধ্যমে ব্যবস্থা নেওয়া যেতে পারে।  বিষয়শ্রেণী:উইকিপিডিয়া কপিরাইট বিষয়শ্রেণী:উইকিপিডিয়া অপসারণ বিষয়শ্রেণী:উইকিপিডিয়া আলোচনাসভা
থাম্ব|মাদ্রাসার হলকক্ষ বীর লাহজার মাদ্রাসা (    ) তিউনিশিয়ার তিউনিসে অবস্থিত একটি মাদ্রাসা।   অবস্থান  বাম|থাম্ব| এল পাচা সড়কের ধাতব ফলক মাদ্রাসাটি তিউনিশিয়ার তিউনিসের ৪০ এল পাচা সড়কে অবস্থিত।   ইতিহাস  হোসেন সাম্রাজ্যের বেগ প্রথম আবু আই-হাসান আলী  তার রাজত্বকালে চার মাদ্রাসা নির্মাণ করেন। তারমধ্যে ১৭৫২ সালে এল বাচিয়া মাদ্রাসা এবং ১৭৫৬ সালে এল আছুরিয়া মাদ্রাসা নির্মাণ করেন। একই বছরে তিনি  বীর লাহজার মাদ্রাসা নির্মাণের আদেশ দেন।  তার মৃত্যুর পরে ১৭৫৭ সালে মাদ্রাসাটির নির্মাণ কাজ শেষ হয়।  কয়েক দশক ধরে দেশের বিভিন্ন অঞ্চল থেকে আগত   মালিকি অনুসারী শিক্ষার্থীদের মাদ্রাসাটি পাঠদান করে।   মাদ্রাসার সম্পত্তি  প্রথম আবু এল-হাসান আলি মাদ্রাসায় ২৫ টি বিভিন্ন আর্থিক সম্পদ যেমন ৫টি ফাউন্ডিকস, ৩টি দোকান, একটি বাড়ি ইত্যাদি দান করেন।   স্থাপত্য  বাম|থাম্ব| মাদরাসার ভিত্তিপ্রস্তর ফলক থাম্ব|মাদ্রাসার বাহিরের সজ্জা প্রবেশ পথে একটি সুন্দর মার্বেল ধাতুপট্টাবৃত রয়েছে।  দরজার ডানদিকে মাদ্রাসায় একটি জানালা দিয়ে সজ্জিত একটি ঝর্ণা রয়েছে এবং একটি মার্বেল ফলক রয়েছে যাতে মাদ্রাসার ভিত্তি সম্পর্কে কিছু তথ্য লেখা আছে।  এটিতে শিক্ষার্থীদের জন্য ১৬টি কক্ষ এবং একটি প্রার্থনা কক্ষ রয়েছে। Ahmed Saadaoui, Tunis, ville ottomane : trois siècles d'urbanisme et d'architecture, Tunis, Centre de publication universitaire, 2001, 538 p. (), p. 178-184   তথ্যসূত্র     বিষয়শ্রেণী:১৭৫৭-এ প্রতিষ্ঠিত বিষয়শ্রেণী:তিউনিশিয়ার মাদ্রাসা
রানি লক্ষ্মীবাঈ কেন্দ্রীয় কৃষি বিশ্ববিদ্যালয় হল উত্তরপ্রদেশের ঝাঁসি জেলায় অবস্থিত কেন্দ্রীয় কৃষি বিশ্ববিদ্যালয়। বিশ্ববিদ্যালয়টি ভারত সরকার কর্তৃক "রানি লক্ষ্মীবাঈ কেন্দ্রীয় কৃষি বিশ্ববিদ্যালয় আইন - ২০১৪"-এর মাধ্যমে প্রতিষ্ঠিত হয়েছিল, যা ২০১৪ সালে সংসদে পাস হয়েছিল। বিশ্ববিদ্যালয়ের প্রথম শিক্ষাবর্ষ ২০১৪ সালের জুলাই মাস থেকে শুরু হয়েছিল। বিশ্ববিদ্যালয় প্রতি বছর দুটি সেমিস্টার সহ একটি সেমিস্টার পদ্ধতি অনুসরণ করে।   ইতিহাস  বুন্দেলখন্ড অঞ্চলে একটি কেন্দ্রীয় কৃষি বিশ্ববিদ্যালয় প্রতিষ্ঠার অনুরোধ জানিয়ে ২০০৯ সালের ২৭শে জুলাই সাংসদ ও বিধায়কদের একটি প্রতিনিধিদল প্রধানমন্ত্রীর কাছে একটি স্মারকলিপি জমা দিয়েছিল।  বিশ্ববিদ্যালয় প্রতিষ্ঠার জন্য প্রথম খসড়াটি ২০১১ সালের ২৮শে ডিসেম্বর রাজ্যসভায় পেশ করা হয়েছিল। স্পষ্টীকরণ, একটি পুনঃপ্রবর্তন, একটি কমিটির দ্বারা একটি প্রতিবেদন ও কৃষি গবেষণা বিভাগের একটি প্রতিক্রিয়ার পরে, "রাণী লক্ষ্মী বাই কেন্দ্রীয় কৃষি বিশ্ববিদ্যালয় আইন" উভয় কক্ষ দ্বারা পাস হয় এবং এটি ২০১৪ সালের ৫ই মার্চ প্রকাশিত হয়েছিল।   বিদ্যায়তন  বিশ্ববিদ্যালয়ের অস্থায়ী বিদ্যায়তনটি ঝাঁসির  ইন্ডিয়ান গ্রাসল্যান্ড অ্যান্ড ফডার রিসার্চ ইনস্টিটিউটে রয়েছে, মূল বিদ্যায়তনের ভবন নির্মাণ সম্পূর্ণ না হওয়া পর্যন্ত উক্ত প্রতিষ্ঠান থেকে বিশ্ববিদ্যালয়ের কার্যক্রম পরিচালিত হবে।   শিক্ষা  বিশ্ববিদ্যালয় ২০১৪-২০১৫ শিক্ষাবর্ষর থেকে কৃষি বিষয়ে বিজ্ঞানে স্নাতক (সম্মান) কর্মসূচি শুরু করেছিল।   তথ্যসূত্র   বহিঃসংযোগ  রানি লক্ষ্মীবাঈ কেন্দ্রীয় কৃষি বিশ্ববিদ্যালয়ের দাপ্তরিক ওয়েবসাইট  বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঝাঁসি জেলা
জাতীয় পঞ্চায়েতী রাজ দিবস ভারতের পঞ্চায়েত মন্ত্রণালয় প্রতিবছর ২৪ এপ্রিল তারিখে সমগ্র ভারতে পঞ্চায়েতী রাজ ব্যবস্থার সচেতনতার বৃদ্ধির জন্য উদযাপন করা দিবস।  ২০১০ সালের ২৪ এপ্রিল তারিখে তখনকার ভারতের প্রধানমন্ত্রী ডঃ মনমোহন সিং  প্রথমবারের জন্য জাতীয় পঞ্চায়েতী রাজ দিবসের ঘোষণা করেছিলেন।  ইতিহাস ১৯৯৩ সালের ২৪ এপ্রিল তারিখে সংবিধানের ৭৩ তম সংশোধনী আইন কার্যকরী হয়। ১৯৯৩ সালে পঞ্চায়েতী রাজ প্রতিষ্ঠানসমূহ সাংবিধানিক স্বীকৃতি লাভ করে। এই আইন গৃহীত হওয়ার দিনটিতে ২০১০ সালের ২৪ এপ্রিল তারিখে ভারতের প্রধানমন্ত্রী ড. মনমোহন সিং জাতীয় পঞ্চায়েতী রাজ দিবসের ঘোষণা করেন। সঙ্গে তিনি উল্লেখ করেছিলেন যে, পঞ্চায়েতী রাজ ব্যবস্থার সঠিক রূপায়ণের মাধ্যমে মাওবাদীদেরকে রোধ করা যাবে।  ২০১৫ সালের ২৪ এপ্রিল তারিখে ভারতের প্রধানমন্ত্রী নরেন্দ্র মোদী পঞ্চায়েতী রাজ ব্যবস্থাতে মহিলার প্রতিনিধিত্বকে গুরুত্ব প্রদান করেছিলেন। এর সঙ্গে তিনি পঞ্চায়েতের মহিলা সদস্যের স্বামী তার হয়ে ক্ষমতার ব্যবহার করা বা প্রভাব ফেলা ব্যবস্থা নির্মূল করতে জোর দিয়েছিলেন ।  পঞ্চায়েত ব্যবস্থা রাজ্য সরকার আদেশ জারি করে যেকোনো স্থানীয় একটি অঞ্চলকে গ্রাম পঞ্চায়েত বলে ঘোষণা করতে পারে। একটি বড় গ্রাম বা কয়েকটি বড় গ্রাম বা একটি বনগ্রাম বা একটি চা বাগিচা অঞ্চল নতুবা অন্য তেমন প্রশাসনীয় গোষ্ঠী বা এর একটি অংশ দ্বারা গ্রাম পঞ্চায়েত বলে ঘোষণা করা অঞ্চল গঠিত হয়। একটি গ্রাম পঞ্চায়েতে ৬০০০ এর কম এবং ১০,০০০ এর বেশি জনসংখ্যা থাকতে পারে না। একটি গ্রাম পঞ্চায়েত এর প্রথম বৈঠক অনুষ্ঠিত হওয়া তারিখ থেকে ৫ বছরের কার্যকালের জন্য কার্যনির্বাহ করে।  উদযাপন জাতীয় পঞ্চায়েতী রাজ দিবসের দিন স্থানীয়, আঞ্চলিক ও জাতীয় পর্যায়ের বিভিন্ন অনুষ্ঠান  করা হয়। ভারত সরকারের পঞ্চায়েত মন্ত্রণালয় এবং রাজ্য সরকারের পঞ্চায়েত এবং গ্রামোন্নয়ন মন্ত্রণালয় এই দিবসের মূল কার্যসূচী নিরূপণ করে। এই দিবসের দিন গ্রাম পঞ্চায়েতের কার্যালয়সমূহে সভা-সমিতি ইত্যাদির মাধ্যমে স্থানীয় জনসমাজের মাঝে স্বায়ত্বশাসনের বিষয়ে সচেতনতা সৃষ্টি করা হয়। এর সঙ্গে বিভিন্ন জনকল্যাণমূলক বিষয়ের প্রচার এবং প্রসার করা হয়।  তথ্যসূত্র  বিষয়শ্রেণী:ভারতে উদ্‌যাপন বিষয়শ্রেণী:উদ্‌যাপন বিষয়শ্রেণী:এপ্রিল উদ্‌যাপন